Diari Oficial de la Generalitat Valenciana


Sumari del DOGV 3265, del 16-06-1998 (1998/4900)

RESOLUCIÓ de 26 maig de 1998, del conseller de Presidència, per la qual es disposa l’obertura del període d’informació pública sobre la creació del Col·legi Oficial de Podòlegs de la Comunitat Valenciana.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3265

Data del DOGV
:   16-06-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/4900


Data del document
:   26-05-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 26 maig de 1998, del conseller de Presidència, per la qual es disposa l'obertura del període d'informació pública sobre la creació del Col·legi Oficial de Podòlegs de la Comunitat Valenciana. [1998/4900]
  
La Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana, disposa en el seu article 7 que la creació de col·legis professionals, amb àmbit d'actuació en la Comunitat Valenciana, sense perjudici de l'àmbit territorial dels ja existents, es farà mitjançant Llei de la Generalitat, prèvia audiència dels col·legis professionals existents que puguen veure's afectats.
  
L'Assemblea General de l'Associació Valenciana de Podòlegs, en sessió celebrada el 26 d'octubre de 1996, va sol·licitar per unanimitat constituir un Col·legi Professional de Podòlegs, en l'àmbit de la Comunitat Valenciana, i erigir-se en entitat promotora per a la seua creació. Així, després de l'entrada en vigor de la Llei 6/1997, de 4 de desembre, per l'Associació Valenciana de Podólegs s'ha formalitzat dita sol·licitud de creació del Col·legi Oficial de Podòlegs de la Comunitat Valenciana.
  
De conformitat amb allò que disposa l'article 6 de la citada Llei 6/1997, de 4 de desembre, per Acord del Govern Valencià, adoptat en la seua reunió de 5 de maig, s'ha iniciat el corresponent procediment, i s'ha procedit a l'elaboració de l'avantprojecte de Llei de creació del Col·legi Oficial de Podòlegs de la Comunitat Valenciana, que s'inclou com annex en aquesta resolució.
  
Per tot allò exposat, i en ús de les competències atribuïdes pel Decret 30/1997, de 26 de febrer, pel qual s'aprova el Reglament Orgànic i Funcional de la Conselleria de Presidència, resolc:
  
Primer
  
Sotmetre a informació pública, per un termini de 30 dies, l'avantprojecte de Llei de creació del Col·legi Oficial de Podòlegs de la Comunitat Valenciana, a fi que els titulars de drets o interessos legítims, individuals o col·lectius, afectats per la creació del citat col·legi, formulen les al·legacions que estimen pertinents.
  
Segon
  
Les al·legacions, a què es fa referència en l'apartat anterior, es presentaran en el Registre General d'aquesta Conselleria, ubicat al carrer Historiador Chabàs núm. 2 de València 46383, sense perjudici d'allò que disposa l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 26 de maig de 1998
  
El conseller de Presidència,
  
José Joaquín Ripoll Serrano
  
ANNEX
  
AVANTPROJECTE DE LLEI DE CREACIÓ DEL COL·LEGI OFICIAL DE PODÒLEGS DE LA COMUNITAT VALENCIANA
  
PREÀMBUL
  
Per Decret 727/62, de 29 de març, es va establir la disciplina de Podologia com una especialitat dins dels ensenyaments dels ajudants tècnics sanitaris.
  
Posteriorment, per Reial Decret 649/1988, de 24 de juny, els ensenyaments de Podologia es van estructurar com a estudis de primer cicle de l'educació universitària, establint-se el caràcter de diplomatura per a dits estudis, amb la qual cosa aquesta professió va aconseguir un nivell d'independència acadèmica, respecte de la resta de les disciplines afins, de la qual abans no gaudia. Des d'aleshores, la professió de podòleg s'ha instaurat com una branca diferenciada, dins de les professions sanitàries.
  
Gran nombre de professionals, que exerceixen dita professió al territori de la Comunitat Valenciana, inclosos en l'Associació Valenciana de Podòlegs, acollint-se a la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana, per decisió unànime de la seua Assemblea General, sol·licita la creació del Col·legi Oficial de Podòlegs de la Comunitat Valenciana.
  
Des de la perspectiva de l'interés públic, la creació d'un Col·legi Professional de Podòlegs de la Comunitat Valenciana -en què s'integren els professionals que, disposant dels coneixements i titulació necessaris i suficients, exercisquen aquesta professió-, es considera oportuna, ja que permetrà dotar a un ampli col·lectiu de professionals d'una organització adequada, capaç de vetlar per la defensa dels seus interessos i d'ordenar l'exerciment de la professió.
  
L'Estatut d'Autonomia de la Comunitat Valenciana, en el seu article 31, apartat 22, confereix a la Generalitat Valenciana competència exclusiva en matèria de col·legis professionals i exercici de les professions titulades, sense perjudici d'allò que disposen els articles 36 i 139 de la Constitució. En ús d'aquestes competències es va promulgar la Llei 6/1997, de 4 de desembre, de Consells i Col·legis Professionals de la Comunitat Valenciana, en l'article 7 de la qual es disposa que la creació de col·legis professionals, amb àmbit d'actuació en la Comunitat Valenciana, es farà mitjançant llei de la Generalitat Valenciana.
  
Article 1. Creació
  
Es crea el Col·legi Oficial de Podòlegs de la Comunitat Valenciana, com a corporació de dret públic, amb personalitat jurídica pròpia i plena capacitat per al compliment de les seues finalitats.
  
Article 2. Àmbit territorial
  
L'àmbit territorial, del col·legi professional que es crea, és el de la Comunitat Valenciana.
  
Article 3. Àmbit personal
  
 En el Col·legi Oficial de Podòlegs de la Comunitat Valenciana s'integraran, amb caràcter obligatori, els qui en possessió del títol de diplomat en Podologia, de conformitat amb el Reial Decret 649/1988, de 24 de juny, i amb les seues normes de desenvolupament, i aquells qui, en virtut del reconeixement de drets professionals efectuats per dita normativa, posseïsquen el diploma de Podòleg regulat pel Decret 727/1962, de 29 de març, i exercisquen en el territori de la Comunitat Valenciana o vagen a exercir la professió de podòleg.
  
Article 4. Relacions amb l'Administració
  
En els seus apectes institucionals i corporatius, el Col·legi Oficial de Podòlegs de la Comunitat Valenciana es relacionarà amb la Conselleria de Presidència o amb la que tinga atribuïdes les competències en matèria de col·legis professionals; en tot el que afecta a la professió, el Col·legi es relacionarà amb la Conselleria de Sanitat o amb la que tinga competències en la matèria.
  
DISPOSICIONS TRANSITÒRIES
  
Primera
  
L'Associació Valenciana de Podòlegs designarà una Comissió Gestora que aprovarà uns estatuts provisionals del Col·legi Oficial de Podòlegs de la Comunitat Valenciana, en què es regule la convocatòria i el funcionament de l'Assemblea Col·legial Constituent, de la qual formaran part tots els professionals inscrits en el cens de podòlegs que exercesquen en la Comunitat Valenciana, d'acord amb el procediment i en els terminis que reglamentàriament s'establisquen. La convocatòria es publicarà en el Diari Oficial de la Generalitat Valenciana.
  
Segona
  
L'Assemblea Constituent elaborarà i aprovarà els estatuts definitius del Col·legi Oficial de Podòlegs de la Comunitat Valenciana i elegirà als membres dels òrgans col·legials de govern.
  
Tercera
  
Els qui exercisquen l'activitat de podòleg, amb titulacions anteriors a la fixada pel Decret 727/1962, de 29 de març, i complisquen els requisits establits en la disposició transitòria segona del Reial Decret 649/1988, de 24 de juny, podran incorporar-se al Col·legi, prèvia acreditació d'haver exercit de forma continuada dita activitat durant un període de temps no inferior als cinc anys, anteriors a l'entrada en vigor de la present Llei, els quals hauran d'integrar-se en aquest en el termini de tres anys, comptadors des de l'entrada en vigor de la present Llei.
  
DISPOSICIÓ FINAL